section_heading: Podrijetlo
paragraph_text: Podrijetlo i rano značenje izraza Mandžurci nije dovoljno istraženo, iako se čini da je predstavljalo stari izraz za Jianzhou Jurčene. Jedna teorija tvrdi da je naziv došao od Bodhisattve Mañjuśrīja (Bodhisattve Mudrosti), za koju je Nurhači tvrdio da je inkarnacija. Druga teorija tvrdi da su Mandžurci, kao i drugi tunguski narodi, ime preuzeli od zajedničke tunguske riječi *mangu(n), 'velika rijeka'. Prije 17. stoljeća preci Mandžuraca su uglavnom bili stočari, lovaci, ribolovci uz povremeno bavljenje zemljoradnjom i svinjogojstvom.